text: Vaca de raça mallorquina i les seves qualitats
  APAEMA - ASSOCIACIÓ PRODUCCIÓ AGRÀRIA ECOLÒGICA MALLORCA
  La vaca mallorquina és ideal per a l'aprofitament de boscos i zones poc productives.
  En Pere Mayol, de Vedella des Caparó, és un home que transmet serenitat. Després de vint-i-cinc anys de feina a l'aeroport, la crisi del 2008 el va fer tornar a les seves arrels i dedicar-se exclusivament a fora vila amb ramaderia extensiva. De llavors ençà no ha amollat i ha anat fent créixer el ramat sense rompre l'equilibri amb la finca, ja que tanca el cicle al complet. Tot el que mengen ho produeix ell. Xerra amb molta convicció de la vaca de raça mallorquina i les seves qualitats; que van més enllà del benefici econòmic.